cyanic-selkie/wikianc huggingface dataset:
Βλαισοπλατυποδία
Η θεραπεία της δύσκαμπτης βλαισοπλατυποδίας
Στα αρχικά στάδια της βλαισοπλατυποδίας, και εφόσον η ηλικία του παιδιού είναι 3-6 ετών δοκιμάζονται πέλματα πλατυποδίας ή και ακινητοποίηση σε γύψο για 4 - 6 εβδομάδες. Σε μεγάλα παιδιά ή ενήλικες η συντηρητική θεραπεία δεν έχει αποτέλεσμα και εάν θέλουν να κάνουν μεγάλη απόσταση βαδίσεως ή αθλήσεως, χρειάζονται ειδικούς πάτους βλαισοπλατυποδίας γ γενιάς από πολυπροπυλένιο. Στις περιπτώσεις που υπάρχει οστική γέφυρα πριν από την ανάπτυξη οστεοαρθριτικών αλλοιώσεων, η χειρουργική αφαίρεση της γέφυρας μπορεί να αποκαταστήσει την κινητικότητα και να απαλλάξει τον άρρωστο από τα συμπτώματα. Στον κάθετο αστράγαλο η αντιμετώπιση είναι χειρουργική, δηλαδή ανοικτή ανάταξη του αστράγαλου και συγκράτησή του στη σωστή θέση με βελόνα Kirschner όσο είναι δυνατό νωρίτερα. Σε όλες τις περιπτώσεις που έχουν αναπτυχθεί οστεοαρθρικές αλλοιώσεις στην υπαστραγαλική άρθρωση, συνιστάται εγχείρηση τριπλής αρθρόδεση του ταρσού. (Π. Συμεωνίδης, 1996).
Η ανεπάρκεια του οπισθίου κνημιαίου τένοντα
Η ανεπάρκεια του οπίσθιου κνημιαίου τένοντα αποτελεί την πιο συχνή αιτία της επίκτητης πλατυποδίας ενηλίκου. Οι ακριβείς αιτιολογικοί παράγοντες δεν είναι ακόμα γνωστοί και η σταδιοποίηση της νόσου γίνεται βάση κλινικών και ακτινολογικών ευρημάτων. Στο πρώτο στάδιο (στάδιο Ι) δεν υπάρχει έκδηλη κλινική παραμόρφωση. Οι ασθενείς παρουσιάζονται με άλγος στην πορεία του τένοντα και σημεία φλεγμονώδους επεξεργασίας. Το δεύτερο στάδιο (στάδιο ΙΙ) χαρακτηρίζεται από «δυναμική» παραμόρφωση του οπισθίου ποδός. Το τρίτο στάδιο (στάδιο ΙΙΙ) αφορά στη μόνιμη παραμόρφωση του οπισθίου ποδός και τη θέση υπτιασμού του προσθίου μέρους του χωρίς όμως παραμόρφωση της ποδοκνημικής άρθρωσης. Στο τέταρτο στάδιο (στάδιο IV) η επίμονη, χρόνια παραμόρφωση του οπίσθιου ποδός οδηγεί σε παραμόρφωση της ποδοκνημικής άρθρωσης. Η αρχική θεραπεία σε κάθε στάδιο οφείλει να είναι συντηρητική με εφαρμογή ακινητοποίησης, χορήγηση μη στεροειδών αντιφλεγμονώδων φαρμάκων ακόμη και χρήση ορθωτικών συσκευών. Η έγχυση κορτικοστεροειδών δεν έχει θέση στη συντηρητική αγωγή. Όταν τα συντηρητικά μέσα αποτύχουν, η θεραπεία επικεντρώνεται στη χειρουργική αντιμετώπιση. Αυτή αφορά στις επεμβάσεις μαλακών μορίων χωρίς ή με συνδυασμό οστεοτομίας ή αρθρόδεσης. Το πρώτο στάδιο αντιμετωπίζεται με συμφυσιόλυση και εκτομή του τενοντοελύτρου. Η μετάθεση μαλακών μορίων δεν φαίνεται να δίνει λύση στο δεύτερο στάδιο από μόνη της, αλλά απαιτείται και αρθρική παρέμβαση με οστεοτομία ή αρθρόδεση. Η διπλή ή τριπλή υποστραγαλική αρθρόδεση επιλέγεται για το τρίτο στάδιο. Η πτερνοκνημική ή πελματική αρθρόδεση συχνά εφαρμόζεται στο τέταρτο στάδιο. (Beals et al, 1999).
Παραπομπές
Κατηγορία:Μυοσκελετικές παθήσεις
716
Η τρέχουσα σελίδα αφορά το έτος 716 κατά το Γρηγοριανό ημερολόγιο
Θάνατοι
Κατηγορία:Έτη
Χρυσή Μπάλα του 1968
Η Χρυσή Μπάλα του 1968, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη τηςUEFA, Τζορτζ Μπεστ στις 24 Δεκεμβρίου του 1968.
Ο Μπεστ ήταν ο πρώτος παίχτης από την Βόρεια Ιρλανδία που κέρδισε το βραβείο. Ήταν ο τρίτος παίκτης της Μάντσεστερ Γιουνάιτεντ που κέρδισε το τρόπαιο μετά τον Ντένις Λόου (1964) και τον Μπόμπι Τσάρλτον (1966).
Εξωτερικοί σύνδεσμοι
1968
Νικόλαος Σαλτελής
Ο Νικόλαος Σαλτελής υπήρξε Έλληνας λόγιος και ποιητής.
Βιογραφία
Γεννήθηκε στο Αϊβαλί το 1810. Μετά το σχολείο σπούδασε ιατρική στο Παρίσι και ξανά επέστρεψε στην πατρίδα του, όπου εργάστηκε στην Σμύρνη. Απεβίωσε το 1849. Προς τιμή του ονομάστηκε η «οδός Σαλτελή» στην Νέα Σμύρνη.
Συγγράμματα
και άλλα
Πηγές
Κατηγορία:Έλληνες λόγιοι του 19ου αιώνα Κατηγορία:Αϊβαλί Κατηγορία:Έλληνες ποιητές Κατηγορία:Μικρασιατικός Ελληνισμός
Μιζάο Οκάουα
Η Μιζάο Οκάουα (Ιαπωνική γλώσσα 大川 ミサヲ, 5 Μαρτίου 1898 - 1 Απριλίου 2015) ήταν Γιαπωνέζα υπεραιωνόβια, κάτοχος του τίτλου του γηραιότερου ανθρώπου στον κόσμο. Πέθανε στην Οσάκα της Ιαπωνίας σε ηλικία 117 ετών και 27 ημερών.
Παραπομπές
Κατηγορία:Υπεραιωνόβιοι
Τσάκονη Καστοριάς
Η Τσάκονη (παλαιότερα Τσάκωνη) είναι οικισμός στην Π.Ε. Καστοριάς της Μακεδονίας και ανήκει διοικητικά στον Δήμο Καστοριάς. Βρίσκεται σε υψόμετρο 720 μέτρων και σύμφωνα με την απογραφή 2011 έχει πληθυσμό 288 κατοίκους, ενώ με την απογραφή του 2001 είχε 311. Απέχει από την πόλη της Καστοριάς 12 χιλιόμετρα και είναι χτισμένη σε κοντινή απόσταση από τον ποταμό Αλιάκμονα. Στον οικισμό εγκαταστάθηκαν μετά την ανταλλαγή των πληθυσμών που προέβλεπε η Συνθήκη της Λωζάνης το 1923 Μικρασιάτες και Πόντιοι πρόσφυγες.
Το χωριό εξαιτίας της γεωγραφικής του θέσης έχει κλίμα ηπειρωτικό, κρύους χειμώνες με πολλά χιόνια και αρκετούς παγετούς, αλλά και αρκετά ζεστά καλοκαίρια με ξαφνικές καταιγίδες. Έξω από το χωριό, στον δρόμο προς τον Άγιο Αθανάσιο, διέρχεται το διεθνές ορειβατικό μονοπάτι Ε6. Το χωριό είναι στο κέντρο του οροπεδίου της Ορεστίδος, οπότε η Τσάκωνη έχει το προνόμιο να έχει επίπεδες γεωργικές εκτάσεις, στις οποίες καλλιεργούνται κυρίως σιτηρά, ενώ υπάρχουν αρκετά αμπέλια και αρκετοί καρυδώνες.
Προσωπικότητες
Λάζαρος Κυρίζογλου (1955)
Ιστορικά στοιχεία
Από διάφορα επιφανειακά αρχαιολογικά ευρήματα μαρτυρείται η ύπαρξη ρωμαϊκού οικισμού πλάι (300 μ. ΝΑ) στο σημερινό χωριό και συγκεκριμένα στο ύψωμα «Λιβάδια». όπου σήμερα η εκκλησία του Αγίου Αθανασίου.
Παραπομπές
Κατηγορία:Χωριά του νομού Καστοριάς Κατηγορία:Δήμος Καστοριάς
Εθνοσυνέλευση (Νότια Αφρική)
Η Εθνοσυνέλευση είναι η κάτω βουλή του Κοινοβουλίου της Νότιας Αφρικής, που βρίσκεται στο Κέιπ Τάουν της επαρχίας του Δυτικού Ακρωτηρίου. Αποτελείται από τετρακόσια μέλη που εκλέγονται ανά πενταετία χρησιμοποιώντας ένα σύστημα αναλογικής αντιπροσώπευσης με λίστα κομμάτων, όπου τα μισά μέλη εκλέγονται αναλογικά από 9 επαρχιακούς καταλόγους και τα υπόλοιπα από τις εθνικές λίστες ώστε να αποκατασταθεί η αναλογικότητα.
Τζον Πάντζιο
Ο Τζον Πάντζιο Τάκσον, Τόκσον ή Τόχον ( η σωστή προφορά του επιθέτου του, δεν έχει εξακριβωθεί ) (1838 - 1887), ήταν ο αγαπημένος Αφρικανός ευνοούμενος υπηρέτης του βασιλιά Καρόλου ΙΕ’ της Σουηδίας, ο οποίος μάλιστα τον μετονομάσε σε Πάντζιο (όνομα που θεώρησε πιο εξωτικό και άρα πιο κατάλληλο γι' αυτόν)
Εθνοσυνέλευση (Νότια Αφρική)
Επικεφαλής των συνεδριάσεων στην Εθνοσυνέλευση είναι ο Πρόεδρος, συνεπικουρούμενος από τον Αναπληρωτή Πρόεδρο. Σημερινή Πρόεδρος είναι η Θάντι Μοντίζε, η οποία προηγουμένως ήταν Πρόεδρος του Εθνικού Συμβουλίου των Επαρχιών. Εκλέχτηκε στις 22 Μαΐου 2019. Αντιπρόεδρος είναι ο Σόλομον Λεχέσα Τσενόλι, ο οποίος βρίσκεται στο αξίωμα αυτό από την εκλογή του στις 21 Μαΐου 2014.
Τζον Πάντζιο
Γεννήθηκε στην Αφρική, ενώ είναι άγνωστο πώς έφτασε στη Σουηδία. Ωστόσο, το 1857, βρισκόταν στο Φριστάντ, στην υπηρεσία ενός αξιωματικού του Συντάγματος του Έλσμποργκ. Το 1858 ο πρίγκιπας Αύγουστος, Δούκας της Νταλάρνας, τον πήρε στην υπηρεσία του, και το 1860 τον διέθεσε στο Σουηδό βασιλιά, Κάρολο ΙΕ’.
Εθνοσυνέλευση (Νότια Αφρική)
Εκλογικό σύστημα
Η Εθνοσυνέλευση αποτελείται από 400 μέλη που εκλέγονται με αναλογική αντιπροσώπευση με κλειστή λίστα. Τα 200 μέλη εκλέγονται από εθνικές κομματικές λίστες. τα άλλα 200 εκλέγονται από τις λίστες των επαρχιακών κομμάτων σε καθεμία από τις εννέα επαρχίες. Η [μέθοδος του μεγαλύτερου υπολοίπου]] και η ποσόστωση Ντρουπ χρησιμοποιούνται για την κατανομή των εδρών τόσο σε επαρχιακό όσο και σε εθνικό επίπεδο, ενώ οι εθνικές έδρες κατανέμονται αφαιρώντας τις έδρες που κερδίζονται σε επαρχιακό επίπεδο από το σύνολο τωβ εδρών που κέρδισε ένα κόμμα, ώστε να προκύψει ένα πιο αναλογικό αποτέλεσμα. Ο Πρόεδρος της Νότιας Αφρικής εκλέγεται από την Εθνοσυνέλευση μετά τις εκλογές.
Εξωτερικοί σύνδεσμοι
Κατηγορία:Εθνικές κάτω βουλές
Τζον Πάντζιο
Του δόθηκε ο τίτλος του  «Επίσημου Καθαριστή της Πίπας του Βασιλιά» και του «Δεύτερου Υπηρέτη». Ο Πάντζιο μαζί με τον αρμένιο Οχάν Ντεμιτζιάν ήταν οι δυο ευνοούμενοι υπηρέτες του βασιλιά, αν και η συνύπαρξη των δυο αντρών στο παλάτι ήταν εκρηκτική και σκανδαλώδης. Το 1866, ο Πάντζιο απολύθηκε λόγω επίσημης καταγγελίας που ανέφερε ότι είχε κλέψει πούρα του βασιλιά. Ωστόσο υπήρχε επίσης και μια άλλη ανεπίσημη κατηγορία από τις κυρίες επί των τιμών, οι οποίες υποστήριζαν ότι τις είχε παρενοχλήσει σεξουαλικά. Πάρα τις κατηγορίες όμως και τα παράπονα, εκείνος τελικά παρέμεινε στο παλάτι, πάντα ορατά τοποθετημένος πίσω από την θέση του βασιλιά στα δείπνα.
Το 1869 παντρεύτηκε την Ματίλντα Σαρλόττα Άντρεσον, με την οποία απέκτησε τουλάχιστον δυο παιδιά. Επίσης, είχε άλλα δυο παιδιά, δίδυμα, που γεννήθηκαν το 1858 από την Κάτζσα Λίζα Άντερσντοτερ
Μετά το θάνατο του Κάρολου ΙΕ’ το 1872, εργάστηκε σε λουτρό. Άρχισε επίσης να εργάζεται ως μάγος, καθώς και σε άλλες διαφορετικές δουλειές μετά την καριέρα του ως βασιλικός υπηρέτης. Πέθανε στις 27 Ιουλίου 1887, από εγκεφαλικό επεισόδιο.
Ο Πάντζιο έγινε το θέμα ενός μυθιστορήματος του συγγραφέα Σβέν-Όλοφ-Ροθ, με τίτλος: «Karl XV: s piprensare». (Ο καθαριστής της πίπας του βασιλιά Καρόλου ΙΕ’).
Παραπομπές
Κατηγορία:Αφρικανοί Κατηγορία:Σουηδοί
Ευρωμπάσκετ 1959
Η 11η διοργάνωση του ευρωπαϊκού πρωταθλήματος καλαθοσφαίρισης ανδρών του 1959 (γνωστό και ως Ευρωμπάσκετ 1959) οργανώθηκε από τη FIBA Europe. Συμμετείχαν 17 εθνικές ομάδες. Το τουρνουά διοργάνωσε η Τουρκία και έλαβε χώρα στην Κωνσταντινούπολη, κατά το διάστημα από τις 21 Μαΐου ως τις 31 Μαΐου.
Οι Σοβιετικοί συνεχίζουν σταθερά να κυριαρχούν και σε αυτή τη διοργάνωση χωρίς να συναντούν ιδιαίτερα προβλήματα, έχοντας για μπροστάρηδες τον θηριώδη «χιονάνθρωπο» (όπως συνήθιζαν να τον αποκαλούν τότε) λόγω των ιδιαίτερων σωματικών χαρακτηριστικών που θύμιζαν πρωτόγονο άνθρωπο, Γιαν Κρούμινς, ύψους 2,20 μέτρων και βάρους 141 κιλών, τον ύψους 2,08 μ. Αλεξάντερ Πετρόφ και τον MVP ύψους 2,04 μ. Βίκτορ Ζουμπκόφ. Αυτό ήταν και το καλύτερα οργανωμένο Ευρωμπάσκετ της παλαιάς εποχής. Οι Τσεχοσλοβάκοι, οι Ούγγροι και οι Βούλγαροι συνεχίζουν να έχουν αρκετά καλές ομάδες. Πρώτος σκόρερ της διοργάνωσης αναδείχτηκε ο πρωτοεμφανιζόμενος Γιουγκοσλάβος Ραντιβόι Κόρατς, με 28,1 πόντους κατά μέσο όρο ανά αγώνα.
Αγώνες κατάταξης για τις θέσεις 9-17
Οι δύο πρώτες ομάδες κάθε ομίλου οδηγήθηκαν στην Β' Φάση των 8 καλύτερων ομάδων. Χωρίστηκαν σε δύο γκρουπ των τεσσάρων ομάδων και από αυτούς τους ομίλους, οι δύο πρώτες προκρίνονταν στα ημιτελικά. Οι υπόλοιπες οδηγούνταν σε αγώνες κατάταξης για τις θέσεις 5-8. Οι υπόλοιπες ομάδες της Α' Φάσης δημιούργησαν τρεις ομίλους (των τριών ομάδων αντίστοιχα) για να οδηγηθούν στη συνέχεια σε αγώνες κατάταξης για τις θέσεις 9-17.
Τελική Φάση
Οι δύο καλύτερες ομάδες των ομίλων δημιούργησαν έναν τελευταίο όμιλο. Στην τελική βαθμολογία συμπεριλήφθηκε και ο μεταξύ τους αγώνας από τον προηγούμενο γύρο. Χωρίς αγώνες νοκ-άουτ, η τελική κατάταξη των ομάδων ήταν αυτή που καθόρισε τα μετάλλια.
Θέσεις 5-8
Ομοίως και για τις θέσεις 5 ως 8, οι ομάδες που κατέλαβαν τς θέσεις 3 και 4 στον προηγούμενο γύρο, δημιούργησαν έναν γκρουπ, από το οποίο προέκυψε η τελική κατάταξη.
Βραβεία και Στατιστικά
Έγιναν 66 παιχνίδια και επετεύχθησαν 8.283 πόντοι.
Εξωτερικοί σύνδεσμοι
1959 Ευρωπαικο Πρωταθλημα Καλαθοσφαιρισης Ανδρων 1959 Ευρωπαικο Πρωταθλημα Καλαθοσφαιρισης Ανδρων 1959 Ευρωπαικο Πρωταθλημα Καλαθοσφαιρισης Ανδρων 1959
Μνημονικός κανόνας
Ο μνημονικός κανόνας είναι οποιαδήποτε τεχνική (ή μέθοδος) που βοηθά στη διατήρηση ή στην εύκολη ανάκτηση μιας πληροφορίας. Ο μνημονικός κανόνας στόχο έχει να μεταφράσει τις πληροφορίες σε μια μορφή που ο εγκέφαλος μπορεί να διατηρήσει ευκολότερα και καλύτερα. Ακόμη και η διαδικασία της εκμάθησης του κανόνα, μπορεί να βοηθήσει στη μεταφορά των πληροφοριών στη μακροπρόθεσμη μνήμη. Συνήθως οι μνημονικοί κανόνες συναντώνται για λίστες ή μαθηματικούς τύπους, σε προφορική μορφή όπως σύντομα ποιήματα, αρκτικόλεξα, ή φράσεις που θυμόμαστε ευκολότερα. Μνημονικοί κανόνες μπορούν να χρησιμοποιηθούν και για άλλους τύπους των πληροφοριών, με οπτική ή κιναισθητική μορφή.
Χαρακτηριστικά παραδείγματα αποτελούν, στη χημεία η φράση ΠαΒε Να ΡωΤάς, για την καταστατική εξίσωση των ιδανικών αερίων και στη φυσική ο κανόνας του δεξιού χεριού.
Ο μνημονικός στην Αρχαία Ελλάδα σχετίζεται με τη Μνημοσύνη, τη θεότητα για την προσωποποίηση της μνήμης. Οι αρχαίοι Έλληνες και οι Ρωμαίοι διέκριναν δύο τύπους μνήμης: τη «φυσική» μνήμη και την «τεχνητή». Η πρώτη είναι έμφυτη και είναι αυτή που χρησιμοποιούμε αυτόματα και χωρίς να σκεφτόμαστε, ενώ αντιθέτως η τεχνητή μνήμη πρέπει να αναπτυχθεί μέσα από την εκμάθηση και τη χρήση μιας ποικιλίας μνημονικών τεχνικών.
Παραπομπές
Κατηγορία:Εκπαίδευση ανά θέμα
Αρχαιολογικό Μουσείο Ρόδου
Το Αρχαιολογικό Μουσείο Ρόδου στεγάζεται στο μεσαιωνικό γοτθικού ρυθμού με αναγεννησιακά στοιχεία κτήριο του Νοσοκομείου των Ιπποτών, οικοδόμημα που ξεκίνησε να κτίζει πάνω στα ερείπια ρωμαϊκού κτηρίου το 1440 ο μεγάλος μάγιστρος Ντε Λαστίκ (De Lastic) και ολοκλήρωσε  πενήντα χρόνια αργότερα ο μεγάλος μάγιστρος Πιερ ντ’ Ομπισόν (D'Aubusson) (1489).
Συλλογές
αριστερά|μικρογραφία|388x388εσ Στις συλλογές του μουσείου φιλοξενούνται ευρήματα ανασκαφών από την ιταλοκρατία και νεότερων ανασκαφών, στη Ρόδο και τα υπόλοιπα Δωδεκάνησα από τη Μυκηναϊκή, τη Γεωμετρική, την Κλασική και την ελληνιστική περίοδο, ακόμα και μνημειακή γλυπτική της ρωμαϊκής περιόδου, που στοχεύουν στην ανάδειξη και την κατανόηση της αρχαίας ιστορίας της Ρόδου.
Το Αρχαιολογικό Μουσείο Ρόδου εποπτεύεται από την ΚΒ΄ Εφορεία Προϊστορικών και Κλασικών Αρχαιοτήτων.
Λαός και Κολωνάκι
Η ταινία Λαός και Κολωνάκι είναι μια ελληνική κωμωδία παραγωγής του 1959 σε σενάριο και σκηνοθεσία του Γιάννη Δαλιανίδη. Πρωταγωνιστούν οι Κώστας Χατζηχρήστος, Ρίκα Διαλυνά, Κάκια Αναλυτή, Ξένια Καλογεροπούλου, Κώστας Κακκαβάς και Σταύρος Ξενίδης.
Πλοκή
Ο Κώστας (Κώστας Χατζηχρήστος), ένας ιδιοκτήτης γαλακτοπωλείου στο Κολωνάκι είναι ερωτευμένος τρελά με μια όμορφη και καλοθρεμμένη αριστοκράτισσα, την Ντέντη (Ρίκα Διαλυνά), η οποία όμως τον αντιμετωπίζει σαν άντρα δεύτερης κατηγορίας. Παρ' όλα αυτά, ο Κώστας επιμένει να της δείχνει τι αισθάνεται γι' αυτήν, γράφοντας της μάλιστα και ποιήματα, τα οποία της τα διαβάζει κάθε φορά που του δίνεται η ευκαιρία. Η Καίτη (Κάκια Αναλυτή), μια νεαρή κοπέλα της γειτονιάς η οποία ειναι ερωτευμένη με τον Κώστα, προσπαθεί και αυτή με την σειρά της να του δείξει τι αισθάνεται, αυτός όμως δεν λέει να ξεκολλήσει από την όμορφη Ντέντη. Ο Πέτρος (Κώστας Κακκαβάς), ο οποίος έχει ένα κρυφό δεσμό με την Έλλη (Ξένια Καλογεροπούλου), την αδερφή του Κώστα, εμφανίζεται στο γαλακτοπωλείο για να εισπράξει τα ενοίκια που του χρωστούν εδώ και 10 μήνες, κατόπιν εντολής του πατέρα του, αλλά δεν τα καταφέρνει, επειδή ο Κώστας του εξηγεί ότι δεν είναι σε θέση να πληρώσει, εξαιτίας των φεσιών που ο ίδιος έχει. Ο Πέτρος επιστρέφει στο σπίτι του ανακοινώνοντας στον πατέρα του την οικονομική κατάσταση του Κώστα, αλλά εκείνος εξοργίζεται και πηγαίνει ο ίδιος στο γαλακτοπωλείο απειλώντας τον Κώστα ότι θα του κάνει έξωση αν δεν του καταβάλει άμεσα τα χρωστούμενα. Ο Κώστας βρισκόμενος σε αδυναμία να πληρώσει τις υποχρεώσεις του αποφασίζει κατόπιν προτροπής του φίλου του Νίκου (Σταύρος Ξενίδης), να μετατρέψει το γαλακτοπωλείο του και σε προποτζίδικο, προσελκύωντας πολλούς πελάτες και κατορθώνει τελικά να έχει ένα αξιοπρεπές εισόδημα.
Στη συνέχεια ο Κώστας μαθαίνει από τις εφημερίδες την απόφαση της Ντέντης να πάρει μέρος στα καλλιστεία και πηγαίνει σπίτι της για να την αποτρέψει να το κάνει, αλλά εκείνη δείχνει ανένδοτη και αγνοεί επιδεικτικά τον Κώστα, θέλοντας η ίδια να κάνει καριέρα στο μόντελινγκ. Ο Κώστας δείχνει να παραμένει ενοχλήμενος με την απόφαση της Ντέντης, ωστόσο αλλάζει στάση, όταν κάποιος πελάτης του ειρωνεύεται την Ντέντη για την απόφαση της να συμμετάσχει στα καλλιστεία. Τότε ο Κώστας πηγαίνει στο ξενοδοχείο όπου επρόκειτο να συνεδριάσει η κριτική επιτροπή για την ανάδειξη των υποψηφίων φιναλίστ και υποδυόμενος τον αργοπορημένο ζωγράφο εκ Παρισίων Τίμο Πινέλο, γίνεται μέλος της επιτροπής των καλλιστείων. Η Ντέντη, όταν βλέπει τον Κώστα να είναι στην επιτροπή, ξαφνιάζεται, ωστόσο ο ίδιος δείχνει αποφασισμένος να την βοηθήσει να κερδίσει τον διαγωνισμό προκαλώντας διαμάχες με τα υπόλοιπα μέλη της επιτροπής. Στα καλλιστεία δηλώνει επίσης συμμετοχή και η Καίτη, αλλά ο Κώστας δείχνει την αδιαφορία του προς αυτήν.
Κατά την διεξαγωγή του διαγωνισμού τελικά τα υπόλοιπα μέλη της επιτροπής επιλέγουν άλλη κοπέλα ως «Σταρ Ελλάς» και ο Κώστας εκνευρισμένος φανερά γι' αυτό αρχίζει να αμφισβητεί το αποτέλεσμα και προκαλεί μεγάλη αναστάτωση και φασαρία. Κατά την επιστροφή της στο σπίτι η Ντέντη κατηγορεί τον Κώστα γι' αυτό που προκάλεσε ζητώντας του να μην την ξαναενοχλήσει, με τον Κώστα να φεύγει λυπημένος, καθώς προσπάθησε να την βοηθήσει όσο μπορούσε.
Λίγες μέρες αργότερα, ο Κώστας γίνεται ο μοναδικός νικητής του δελτίο προπό της Κυριακής κερδίζοντας 1.800.000 δραχμές με τους δημοσιογράφους να σπεύδουν να του πάρουν συνέντευξη. Μαθαίνοντας η Ντέντη ότι ο Κώστας έγινε εκατομμυριούχος πηγαίνει και αυτήν στο μαγαζί του για να τον συγχαρεί αλλά και να προσπαθήσει να τον πείσει να επιστρέψει σε αυτήν. Ο Κώστας ξαφνιάζεται με την επίσκεψη της Ντέντης και παρότι αφήνει να εννοηθεί ότι θα επιστρέψει πάλι σε αυτήν, την τελευταία στιγμή όμως αλλάζει γνώμη και ψάχνει να βρει την Καίτη, η οποία όταν είδε την Ντέντη να μπαίνει στο μαγαζί του έφυγε τρέχοντας βάζοντας τα κλάματα. Ο Κώστας τελικά βρίσκει την Καίτη και την πείθει να γυρίσει πίσω για να βγάλουνε μια οικογενειακή φωτογραφία μαζί με την Έλλη και τον Πέτρο.
724
Θάνατοι
Κατηγορία:Έτη
Λαός και Κολωνάκι
Διανομή ρόλων
Συμμετέχουν επίσης με μικρούς ρόλους οι ηθοποιοί:
Μουσική
Η μουσική σύνθεση είναι του Μανώλη Χιώτη, ο οποίος εμφανίζεται και στην ταινία μαζί με την Μαίρη Λίντα ερμηνεύοντας τα τραγούδια «Πάρε με στο τηλέφωνο» και «Λαός και Κολωνάκι» σε στίχους και μουσική του ίδιου.
Εισπράξεις
Η ταινία έκανε πρεμιέρα στις κινηματογραφικές αίθουσες στις 19 Οκτωβρίου του 1959 και προβλήθηκε τη σεζόν 1959-1960 κόβoντας 66.355 εισιτήρια, καταλαμβάνοντας την 11η θέση ανάμεσα σε 52 ταινίες της περιόδου αυτής. Κυκλοφόρησε και με τη μορφή ντιβιντί στις 21 Απριλίου 2003.
Κριτική
Σε νεότερες κριτικές λαμβάνει μέτριες ως θετικές. Το IMDb δίνει στην ταινία βαθμολογία 5,7/10.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες γυρισμένες στην Ελλάδα Κατηγορία:Ταινίες γυρισμένες στην Αθήνα Κατηγορία:Ταινίες του 1959 Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Νεφερνεφερουατέν
Η Ανκχκχεπερούρε-μέρυ-Νεφερκχεπερούρε ή -μέρυ-Βάενρε ή -μέρυ-Ατέν-Νεφερνεφερουατέν, είναι ένα όνομα που χρησιμοποιείται για να αναφερθούμε στη Μεριτατέν ή πιθανότερο στην Νεφερτίτη.
Τα αρχαιολογικά τεκμήρια σχετίζονται με μία γυναίκα, που βασίλευσε ως φαραώ προς το τέλος της Περιόδου της Αμάρνα κατά τη 18η δυναστεία της Αιγύπτου. Το φύλο της επιβεβαιώνεται από στοιχεία που δηλώνουν γυναίκα, τα οποία βρίσκονται περιστασιακά στο όνομα και από το πριν το όνομα επίθετο που έλαβε κατά τη στέψη, το Akhet-en-hyes (αποτελεσματική για τον σύζυγό της). Αυτό περιλαμβάνεται σε μία έκδοση του δεύτερου ονόματός της σε πλαίσιο.
Πρέπει να ξεχωρίζεται από τον προηγούμενο βασιλιά, που χρησιμοποίησε το όνομα Ανκχκχεπερούρε Σμενκαρέ, χωρίς όμως επίθετα να εμφανίζονται σε κάποιο πλαίσιο.
Με την υπόθεση ότι αυτό το άτομο είναι η Νεφερτίτη που κυβέρνησε ως μόνη φαραώ, σχηματίστηκε από τον αιγυπτιολόγο και αρχαιολόγο δρ. Ζαχί Χαβάς η θεωρία, ότι η βασιλεία της σημαδεύτηκε από την πτώση της Αμάρνα και την επιστροφή της πρωτεύουσας στην παραδοσιακή πόλη των Θηβών.
723
Η τρέχουσα σελίδα αφορά το έτος 723 κατά το Γρηγοριανό ημερολόγιο
Αντίδραση απλής αντικατάστασης
Οι αντιδράσεις αυτές είναι της γενικής μορφής : Α + ΒΣ → ΑΣ + Β.
Αυτό συμβαίνει διότι το Α είναι πιo δραστικό στοιχείο από το Β. Τα στοιχεία Α και Β μπορεί να είναι και τα δύο μέταλλα ή και τα δύο αμέταλλα. Το στοιχείο Σ δε συμμετέχει στο φαινόμενο (στοιχείο-παρατηρητής) και μπορεί να έχει αρνητικό αριθμό οξείδωσης (αν το Β έχει θετικό) ή θετικό αριθμό οξείδωσης (αν το Β έχει αρνητικό).
Το στοιχείο Α στα αντιδρώντα έχει αριθμό οξείδωσης 0 και στην ένωση ΑΣ έχει διάφορο του 0. Παρομοίως το Β έχει διάφορο του 0 στην ΒΣ και 0 στα προϊόντα. Άρα το Α οξειδώνεται και το Β ανάγεται. Επομένως οι αντιδράσεις απλής αντικατάστασης είναι οξειδοαναγωγικές.
Απλή αντικατάσταση μεταξύ αμετάλλων
Στις αντιδράσεις αυτές ένα αμέταλλο (Α) αντικαθιστά : Η σειρά οξειδωτικής ισχύος των αμετάλλων είναι : F2 O3  Cl2  Br2  O2  I2  S  P  As  N2  B  C  Si Η σειρά αυτή είναι γνωστή και ως σειρά οξειδωτικής ισχύος των αμετάλλων : Όσο αριστερότερα είναι ένα αμέταλλο, τόσο οξειδωτικότερο είναι.
Δράσεις του οξυγόνου
Το οξυγόνο οξειδώνει πολλές κατηγορίες ενώσεων.
Απλή αντικατάσταση μεταξύ μετάλλων
Στις αντιδράσεις αυτές ένα μέταλλο (M) αντικαθιστά τα επόμενά του (Μ') στην ηλεκτροχημική σειρά των μετάλλων : Μ + Μ'Α → ΜΑ + Μ' όπου Α = ανιόν μονοατομικό (π.χ Cl-) ή και πολυατομικό (π.χ SO42-) π.χ. Fe + HgS → FeS + Hg, Zn + CuSO4 → ZnSO4 + Cu.
Η ηλεκτροχημική σειρά των μετάλλων είναι : Li K  Ba  Ca  Na  Mg  Al  Mn  Zn  Cr  Fe  Co  Ni  Sn  Pb  H2 Bi  Cu Hg  Ag  Hg  Pt  Au Κάθε μέταλλο αντικαθιστά στις ενώσεις τους τα μέταλλα που βρίσκονται μετά από αυτό στη σειρά επειδή είναι ισχυρότερο αναγωγικό. Γι'αυτό η σειρά είναι γνωστή και ως σειρά αναγωγικής ισχύος των μετάλλων : Όσο αριστερότερα βρίσκεται ένα μέταλλο, τόσο αναγωγικότερο είναι.
Δράσεις των διαφόρων μετάλλων
Εαν το μέταλλο που αντικαθιστά (δηλ. το Μ στο γενικό σχήμα Μ + Μ'Α → ΜΑ + Μ') έχει πολλούς αριθμούς οξείδωσης (όπως π.χ. ο σίδηρος, Fe), τότε στο άλας ΜΑ θα έχει το μικρότερο απ' αυτούς. Εξαίρεση αποτελεί ο χαλκός (Cu) που έχει δύο αριθμούς οξείδωσης +1 και +2 αλλά στη παραπάνω σειρά προηγείται ο Cu2+ (βλέπε σημείωση) :
Απλή αντικατάσταση αμετάλλου από μέταλλο
Ορισμένα ισχυρά αναγωγικά μέταλλα όπως τα αλκάλια (Li, Κ, Na, Rb, Cs) αλλά και το μαγνήσιο (Mg) και το αργίλιο (Αl), μπορούν να αντικαταστήσουν κάποια αμέταλλα από ενώσεις στις οποίες αυτά έχουν θετικό αριθμό οξείδωσης :
Δείτε επίσης
Κατηγορία:Είδη χημικών αντιδράσεων
Socket 370
To Socket 370, (στα ελληνικά Υποδοχή 370, επίσης γνωστό και ως PGA370) αποτελεί το όνομα μιας συγκεκριμένης υποδοχής που χρησιμοποιείται για τους επεξεργαστές της Intel. Είναι κατασκευασμένο για προσωπικούς υπολογιστές και χρησιμοποιήθηκε (για πρώτη φορά) στον επεξεργαστή Pentium III και στη συνέχεια  στους Celeron αντικαθιστώντας το προηγούμενης γενιάς, Slot 1. Ο αριθμός 370 που φέρει η ονομασία του, αναφέρεται στον αριθμό των οπών πάνω στις οποίες “κουμπώνουν” οι ακροδέκτες του επεξεργαστή. Στις μέρες μας, το socket 370 δεν χρησιμοποιείται πλέον (με λίγες εξαιρέσεις σε ορισμένα ενσωματωμένα συστήματα).
Τεχνικές προδιαγραφές
Αρχικά, το socket 370 χρησιμοποιήθηκε για πρώτη φορά από τους επεξεργαστές Celeron της Intel, αλλά στη συνέχεια χρησιμοποιήθηκε για ορισμένους επεξεργαστές Pentium III και για τον Cyrix III της Via-Cyrix. Ορισμένες μητρικές κάρτες που το ενσωμάτωναν επέτρεπαν διπλή διάταξη επεξεργαστών, ενώ άλλες ενσωμάτωναν και το socket 370 και το Slot 1 (υπήρχε περιορισμός για χρησιμοποίηση μόνο ενός από τα δυο).
Μηχανικά όρια φόρτου
Οι περισσότεροι επεξεργαστές συμβατοί με τη συγκεκριμένη υποδοχή έχουν τα παρακάτω όρια μέγιστου επιτρεπτού φορτίου βάρους τα οποία δεν πρέπει να ξεπερνιούνται σε όποια κατάσταση και αν βρίσκεται. Αύξηση του φόρτου, είναι πιθανό να οδηγήσει σε ανεπανόρθωτη βλάβη του επεξεργαστή.
Τα όρια αυτά είναι αρκετά χαμηλά σε σύγκριση με τα όρια των επεξεργαστών συμβατών με το Socket 478. Ήταν τόσο μικρά, ώστε πολλοί χρήστες στη προσπάθειά τους να αλλάξουν ή να μετακινήσουν την ψύκτρα κατέληγαν να σπάσουν τον επεξεργαστή. Κάτι αντίστοιχο συνέβαινε και με το Socket A το οποίο είχε κατασκευαστεί να αντέχει ακόμα πιο μικρά βάρη.
Κατηγορία:Υποδοχές CPU
Επαρχία Χιίου
Η Επαρχία Χιίου (εσθονικά:Hiiu maakond), ή Χιίουμαα, είναι μία από τις 15 Επαρχίες της Εσθονίας. Αποτελείται από την Χιίουμαα ή (Dagö), το δεύτερο σε μέγεθος νησί της Εσθονίας, και μια σειρά άλλα μικρότερα νησιά δίπλα του. Η επαρχία συνορεύει με την Επαρχία Λέενε στα ανατολικά και με την Επαρχία Σάαρε νότια. Το 0,8% του συνολικού πληθυσμού της Εσθονίας ζει στην επαρχία Χιίου.
Εξωτερικοί σύνδεσμοι
Κατηγορία:Επαρχίες της Εσθονίας
725
Η τρέχουσα σελίδα αφορά το έτος 725 κατά το Γρηγοριανό ημερολόγιο
Θάνατοι
Κατηγορία:Έτη
Κατάπλους
thumb|right|280px|Αφιξοαναχώρηση στο λιμάνι του Πειραιά
Κατάπλους (arrival) ονομάζεται γενικά η άφιξη πλοίου σε ένα λιμένα. Για τα πλοία που εκτελούν κυκλικά ταξίδια επιβατηγά πλοία, κρουαζιερόπλοια, φορτηγά συγκεκριμένων γραμμών (λάινερς) κλπ, ο όρος κατάπλους αφορά κυρίως τον τερματικό λιμένα που συνήθως είναι ο λιμένας απόπλου χαρακτηριζόμενοι έτσι οι ενδιάμεσοι κατάπλοι ως προσεγγίσεις.
Ο χρόνος κατάπλου διαφέρει από τύπο σε τύπο πλοίου που για μεν τα επιβατηγά πλοία είναι ο χρόνος έναρξης της αποεπιβίβασης ή της φορτοεκφόρτωσης οχημάτων, για δε τα κρουαζιερόπλοια και φορτηγά πλοία μπορεί να είναι και ο χρόνος άφιξης στον προλιμένα χώρο ή στο αγκυροβόλιο (ράδα) "εν αναμονή" πλοηγού, ιδιαίτερα τα καταπλέοντα από εξωτερικό. Για τα πλοία αυτά, που προέρχονται από το εξωτερικό, χορηγείται ειδική τελωνειακή άδεια που ονομάζεται "σιπς κλήρανς" (ship's clearence inwards), η οποία εκδίδεται από την οικεία τελωνειακή Αρχή, βάσει δηλωτικού του πλοίου (entry inwards), περί του μεταφερόμενου φορτίου και ειδικά του προς εκφόρτωση φορτίου ή δηλωτικού κενού φορτίου. Η άδεια αυτή καθώς και εκείνη της ελευθεροκοινωνίας καταχωρούνται στο τηρούμενο βιβλίο κατάπλων (arrivals book) από την οικεία αρμόδια Λιμενική Αρχή. Σε πολλά ναυλοσύμφωνα ως χρόνος κατάπλου χαρακτηρίζεται ο χρόνος έκδοσης - χορήγησης της άδειας ελευθεροκοινωνίας.
Κατά τον κατάπλου ή αμέσως μετά, μικρότερων σκαφών όπως θαλαμηγοί, αλιευτικά κ.λπ. απαραίτητη είναι η προσκόμιση των ναυτιλιακών εγγράφων στην οικεία Λιμενική Αρχή για θεώρησή τους.
Σημείωση
Επειδή ο κατάπλους αποτελεί σημαντικό όρο στη καταβολή ναυτικών τελών η προσέγγιση πλοίων εξωτερικού στο θαλάσσιο χώρο ή αγκυροβόλιο λιμένος Χώρας που γίνεται μόνο για προμήθεια εφοδίων ή αλλαγή μελών πληρώματος ή "εν αναμονή οδηγιών" για νέο πλου, κλπ. χωρίς άλλη εμπορική πράξη, δεν χαρακτηρίζεται κατάπλους αλλά "τράνζιτ διέλευση" και απαλλάσσονται της καταβολής τελών πλην κάποιων εξαιρέσεων. Επίσης δεν χαρακτηρίζεται κατάπλους η προσωρινή προσέγγιση πλοίου σε όρμο καταφυγής λόγω καιρικών συνθηκών.
Κατηγορία:Ναυτική ορολογία Κατηγορία:Ναυσιπλοΐα
Κινστέρνα του Θεοδοσίου
Η Κινστέρνα του Θεοδοσίου (τουρκικά : Şerefiye Sarnıcı) είναι σκεπαστή κινστέρνα, δεξαμενή νερού της Κωνσταντινούπολης. Σήμερα διασώζεται και βρίσκεται στο ιστορικό κέντρο της πόλης, στην περιοχή του Σουλταναχμέτ μεταξύ του αρχαίου φόρουμ του Κωνσταντίνου και του ιπποδρόμου δίπλα στην Κινστέρνα του Φιλοξένου. Η είσοδος του αρχαιολογικού χώρου βρίσκεται στην οδό Piyer Loti Caddesi.
Η κινστέρνα χτίστηκε κατά τη διάρκεια της βασιλείας του βυζαντινού αυτοκράτορα Θεοδοσίου Β΄ μεταξύ των ετών 428 και 443. Υπάρχει η εκδοχή ότι η κατασκευή της ίσως ξεκίνησε από την αδελφή του αυτοκράτορα Πουλχερία όταν ήταν αντιβασιλέας για τον ανήλικο Θεοδόσιο και τον αδελφό του την περίοδο 414-421.
Το νερό εισέρχεται στη δεξαμενή από το Υδραγωγείο του Ουάλεντος και διανεμόταν στο Νυμφαίο, τις Θέρμες Ζευξίππου, το Μέγα Παλάτιον και πολλές βρύσες. Πιθανώς η δεξαμενή συνδεόταν με τη γειτονική δεξαμενή του Φιλόξενου.
Η δεξαμενή έχει σχήμα ορθογώνιο 45 × 25μ, η χωρητικότητα της ήταν περίπου 11.250 m³, η στέγη υποστηρίζεται από 32 μονολιθικούς μαρμάρινους κίονες, που περιβάλλονται από σφιγκτήρες σιδήρου. Αξίζει να σημειωθεί ότι οι μισοί κίονες και στην μία πλευρά είναι ακριβώς ίδιοι και έχουν ύψος 9μ, από την άλλη πλευρά, είναι διαφορετικοί. Μερικοί από αυτούς είναι κορινθιακού ρυθμού και άλλοι δωρικού ρυθμού. Το γεγονός αυτό δείχνει ότι οι κατασκευαστικές εργασίες στη δεξαμενή διεξήχθησαν σε διαφορετικές χρονικές στιγμές της αυτοκρατορίας, με περίσσεια και έλλειψη υλικών.
Η Κινστέρνα αποκαταστάθηκε και άνοιξε για το κοινό το 1994, τώρα είναι μουσείο υπό την προστασία της ΟΥΝΕΣΚΟ. Στον πρώτο όροφο βρίσκεται το πρώην κτίριο του δημαρχείου.
Πηγές
Κατηγορία:Κινστέρνες της Βυζαντινής Κωνσταντινούπολης Κατηγορία:Μνημεία Παγκόσμιας Κληρονομιάς στην Τουρκία
Nights In The Dark
Το "Nights In The Dark" είναι το δεύτερο στούντιο άλμπουμ των California X. Κυκλοφόρησε στις 13 Ιανουαρίου του 2015 από την Don Giovanni Records. Παραγωγός ήταν ο Justin Pizzoferrato, γνωστός για τις συνεργασίες του με τους Dinosaur Jr..
Παραπομπές
Κατηγορία:Άλμπουμ του 2015
Λέστερ
Το Λέστερ (αγγλικά: Leicester) είναι πόλη και πρωτεύουσα της κομητείας Λέστερσιρ (Leicestershire) της Αγγλίας. Έχει πληθυσμό 450.000 κατοίκους μέσα στα διοικητικά της όρια και περίπου 850.000 στην Ευρύτερη αστική περιοχή του Λέστερ, καθιστώντας την μεγαλύτερη στην περιφέρεια των Ανατολικών Μίντλαντς, 10η μεγαλύτερη πόλη της Αγγλίας και 13η στο Ηνωμένο Βασίλειο.
Η πόλη ευρίσκεται βορειοανατολικά του Μπέρμινγχαμ και του Κόβεντρι, νότια του Νότινγχαμ και δυτικά του Πίτερμπρο. Διαρρέεται από τον ποταμό Σόαρ, ο οποίος αποτελεί παραπόταμο του Τρεντ.
Το Λέστερ απέχει από το Λονδίνο 65 λεπτά με το τρένο.
Fergie (τραγουδίστρια)
Η Φέργκι Ντουχάμελ (Stacy Ann "Fergie" Ferguson, 27 Μαρτίου 1975) είναι Αμερικανίδα τραγουδίστρια, τραγουδοποιός, σχεδιάστρια μόδας, τηλεοπτική παρουσιάστρια και ηθοποιός. Ηταν η τραγουδίστρια του χιπ-χοπ συγκροτήματος The Black Eyed Peas, με το οποίο έχει λάβει διεθνή επιτυχία. Το πρώτο σόλο άλμπουμ της The Dutchess (2006) έλαβε μεγάλη εμπορική επιτυχία στα charts και τρία από τα τραγούδια του άλμπουμ αυτού μπήκαν στις λίστες Billboard Hot 100 ; London Bridge, Glamorous, Big Girls Don't Cry.
Λέστερ
Ιστορία
Το Λέστερ αποτελεί μια από τις αρχαιότερες πόλεις της Αγγλίας. Πιστεύεται ότι οι Ρωμαίοι έφτασαν στην σημερινή περιοχή του Λέστερ γύρω στο 47 π.Χ. Τον 9ο αιώνα μ.Χ., το Λέστερ κατακτήθηκε από τους Δανούς Βίκινγκς και μετέπειτα από τους Νορμανδούς.
Fergie (τραγουδίστρια)
Η Φέργκιουσον ήταν μέλος της παιδικής τηλεοπτικής σειράς Kids Incorporated και του κοριτσίστικου γκρουπ Wild Orchid. Το 2001 άφησε το γκρουπ και εντάχθηκε στους The Black Eyed Peas. Με αυτό το συγκρότημα δημιούργησε μια σειρά από επιτυχίες και άλμπουμ προτού κυκλοφορήσει το πρώτο σόλο άλμπουμ της τον Σεπτέμβριο του 2006. Οι The Black Eyed Peas έλαβαν μεγαλύτερη επιτυχία με την κυκλοφορία του τρίτου άλμπουμ τους μαζί με την Φέργκιουσον, The E.N.D. (2009) ; κατέλαβαν μια θέση στο Billboard Hot 100. Η ίδια ξεκίνησε περιοδεία το 2009-2010 με το γκρουπ της και λάνσαρε την πρώτη της κολόνια, Outspoken, από την Avon τον Μάιο του 2010 ενώ από τότε έχει λανσάρει ακόμα τρεις κολόνιες.
Συνέχισε την επιτυχημένη πορεία της με τους The Black Eyes Peas και κυκλοφόρησαν το άλμπουμ The Beginning (2010) το οποίο περιείχε τρία singles. Καθώς τα πέντε σόλο singles της Φέργκιουσον και τα έξι singles με τους The Black Eyed Peas έχουν φτάσει τα 2 εκατομμύρια κατεβάσματα (downloads) στην Ηνωμένες Πολιτείες, η Φέργκιουσον έγινε η καλλιτέχνης με τις περισσότερες πωλήσεις από την έναρξη του 2011.
Λέστερ
Ιστορία
Κατά την περίοδο της βιομηχανικής επανάστασης, η πόλη γνώρισε τεράστια ακμή και ήταν έδρα πολλών και σημαντικών βιοτεχνιών και βιομηχανιών.
Fergie (τραγουδίστρια)
Προσωπική ζωή
Η Φέργκιουσον ξεκίνησε την σχέση της με τον Τζος Ντουχάμελ τον Σεπτέμβριο του 2004 όταν τον συνάντησε κατά την συμμετοχή της ίδιας και των The Black Eyed Peas σε ένα επεισόδιο του σόου του Ντουχάμελ Las Vegas. Η Φέργκιουσον και ο Ντουχάμελ αρραβωνιάστηκαν τον Δεκέμβριο του 2007 ; παντρεύτηκαν σε μια καθολική τελετή στις 10 Ιανουαρίου 2009. Έχουν έναν γιο που γεννήθηκε τον Αύγουστο του 2013. Τον Μάιο του 2009 η Φέργκιουσον ανακοίνωσε επίσημα την αμφιφυλοφιλία της στην εφημερίδα The Sun. Στις 14 Σεπτεμβρίου 2017 η Φέργκιουσον και ο Ντουχάμελ ανακοίνωσαν τον οριστικό χωρισμό τους που έγινε νωρίτερα την ίδια χρονιά.
Λέστερ
Ιστορία
Το 1930, η πόλη ήταν μια από τις πλουσιότερες στην Ευρώπη. Κατά τη διάρκεια του Β' Παγκοσμίου Πολέμου, η πόλη βομβαρδίστηκε από τους Γερμανούς και μετά το τέλος του, η πόλη γνώρισε μια περίοδο παρακμής.
Fergie (τραγουδίστρια)
Εθισμός σε ουσίες
Ενώ ήταν μέλος των Wild Orchids, η Φέργκιουσον ανέπτυξε μια εξάρτηση στην μεθαμφεταμίνη η οποία την ακολούθησε μετά την αποχώρησή της από το συγκρότημα το 2001. Τον Σεπτέμβριο του 2006 η Φέργιουσον μίλησε στο περιοδικό Time για την απεξάρτησή της από την μεθαμφεταμίνη. "Ήταν ο χειρότερος φίλος από τον οποίο έπρεπε να χωρίσω", ανέφερε. "Είναι το ναρκωτικό που είναι εθιστικό. Αλλά ο λόγος για τον οποίο ξεκινάς να το παίρνεις, είναι το ενδιαφέρον μέρος. Η κυριότερη αιτία ήταν ότι ήμουν ένα παιδί ηθοποιός ; έμαθα να καταπνίγω τα συναισθήματα". Η Φέργκιουσον έχει υπογραμμίσει σε αρκετές συνεντεύξεις ότι είναι μια άπληστη χρήστρια φαρμάκων υπνοθεραπείας, τα οποία λάμβανε για να ξεπεράσει τον εθισμό της στην μεθαμφεταμίνη και για να χαλαρώνει.
Λέστερ
Ιστορία
Το Σεπτέμβριο του 2012, μια επιστημονική ομάδα αρχαιολόγων από το διάσημο Πανεπιστήμιο του Λέστερ, προέβη σε μια μεγάλη και ιστορική ανακάλυψη. Μετά από ανασκαφές σε ένα πάρκινγκ αυτοκινήτων στην πόλη, ανευρέθη ένας σκελετός. Ο σκελετός, μετά από εξέταση DNA που του έγινε, ταυτοποιήθηκε και ανακοινώθηκε ότι ανήκε στον βασιλιά Ριχάρδο Γ', γνωστό και από το έργο του Σαίξπηρ.
Την άνοιξη του 2015, ο σκελετός του Ριχάρδου Γ', επανετάφη με βασιλικές τιμές στον Καθεδρικό του Αγίου Μαρτίνου στο Λέστερ. Ήταν μια ημέρα περηφάνειας και τιμής για ολόκληρη την πόλη, καθώς το γεγονός της ταφής τράβηξε όλα τα φώτα της δημοσιότητας στο Λέστερ και απασχόλησε τα ΜΜΕ παγκοσμίως. Υψηλοί προσκεκλημένοι παρευρέθησαν στην πόλη των Ανατολικών Μίντλαντς για το γεγονός της ταφής, όπως ηθοποιοί, εκπρόσωποι της βασιλικής οικογένειας, πολιτικοί και δημοσιογράφοι από διάφορες χώρες.
Σήμερα, το Λέστερ είναι μια εξαιρετικά πολυπολιτισμική, ζωντανή και μοντέρνα πόλη, η οποία έχει καταφέρει να διατηρήσει τη γραφικότητα της και είναι περήφανη για την ιστορία της, της οποίας ο καθένας μπορεί να γίνει κοινωνός με μια επίσκεψη στα πολλά μουσεία της.
Επιπλέον, στην πόλη υπάρχουν 3 μεγάλα εμπορικά κέντρα αλλά και πολλά ανεξάρτητα καταστήματα, όπως και μια από τις μεγαλύτερες αγορές στην Ευρώπη (Λέστερ Μάρκετ).
Το Λέστερ θεωρείται μία από τις πιο γοργά αναπτυσσόμενες και ανερχόμενες αγγλικές πολεις. Διαθέτει άριστες και μοντέρνες υποδομές, όπως πανεπιστήμια, ξενοδοχεία, γήπεδα, θέατρα, εκθεσιακούς χώρους, ανακαινισμένο (για τις ανάγκες των Ολυμπιακών Αγώνων του 2012) σταθμό τρένων, υπερσύγχρονο σταθμό δημοτικών λεωφορείων κ.α.
Τέλος, η πόλη έχει όμορφες πλατείες (Πλατεία Τζούμπιλι, Πλατεία Δημαρχιακού Μεγάρου κλπ) και περιτριγυρίζεται από πάρκα (πάρκο Μπήντ, πάρκο Βικτόρια, κλπ). Η χρήση του ποδηλάτου ενδείκνυται και ενθαρρύνεται καθώς το Λέστερ έχει πεζοδρομηθεί εκτεταμένα και διαθέτει μεγάλους ποδηλατόδρομους πολλών χιλιομέτρων.
Κλίμα
Το κλίμα του Λέστερ είναι ωκεάνιο και χαρακτηρίζεται από απαλά προς θερμά καλοκαίρια και κρύους χειμώνες καθώς και χαμηλά επίπεδα ηλιοφάνειας, ιδίως τους φθινοπωρινούς και χειμωνιάτικους μήνες. Τόσο τα επίπεδα βροχής που δέχεται, όσο και η μέση θερμοκρασία (μέγιστη και κατώτατη) είναι στον μέσο όρο, σε σύγκριση με άλλες περιοχές της Αγγλίας. Ωστόσο, χιονίζει σχεδόν κάθε χειμώνα.
Το Λέστερ είναι πεδινό και είναι η πόλη που απέχει περισσότερο από τη θάλασσα από οποιαδήποτε άλλη στο Νησί.
Το σημείο βορειοδυτικά του Λέστερ αποτελεί το νοητό κέντρο της Μεγάλης Βρετανίας. Εξάλλου, το Λέστερ βρίσκεται στα Ανατολικά Μίντλαντς και αποτελεί την μεγαλύτερη και πολυπληθέστερη πόλη τους.
Διακυβέρνηση
Παραδοσιακά, η πόλη του Λέστερ (κέντρο) αποτελεί προπύργιο του Εργατικού Κόμματος, σε αντίθεση με τα προάστια της πόλης, στα οποία το Συντηρητικό Κόμμα είναι αυτό που έχει τη μεγαλύτερη απήχηση.
Δήμαρχος της πόλης (2022) είναι ο προερχόμενος από το Εργατικό κόμμα, δάκαλος και πρώην βουλευτής σερ Πήτερ Σόουλσμπι.
Μεταφορές
Το διεθνές αεροδρόμιο της κομητείας Λέστερσιρ είναι το Αεροδρόμιο των Ανατολικών Μίντλαντς και βρίσκεται 32 xλμ βορειοδυτικά της πόλης. Το αεροδρόμιο συνδέει το Λέστερ με άλλες πόλεις του Ηνωμένου Βασιλείου, της Ευρώπης και των Ηνωμένων Πολιτειών της Αμερικής.
Τοποθετημένο γεωγραφικά στο κέντρο της χώρας, το Λέστερ βρίσκεται κοντά σε κύριους οδικούς άξονες, οι οποίοι συνδέουν το Λέστερ με το Λονδίνο προς τα νότια και το Λήντς προς τα βόρεια.
Το Λέστερ έχει 2 κεντρικούς σταθμούς λεωφορείων, τους λεωφορειακούς σταθμούς Σαίντ Μάργκαρετς και τον καινούριο (Μάιος 2016) σταθμό Χεϊμάρκετ.
Ο ανακαινισμένος σιδηροδρομικός σταθμός του Λέστερ ενώνει την πόλη με άλλες μεγάλες αγγλικές πόλεις και με το Λονδίνο.
Εκπαίδευση
Στο Λέστερ εδρεύουν δύο από τα πιο φημισμένα πανεπιστήμια του Ηνωμένου Βασιλείου, το πανεπιστήμιο του Λέστερ και το Πανεπιστήμιο Ντε Μόντφορτ. Το πρώτο ιδρύθηκε το 1921, ενώ το δεύτερο απέκτησε πανεπιστημιακό καθεστώς στις 26 Ιουνίου του 1992.
Αμφότερα τα πανεπιστήμια της πόλης, προσελκύουν προπτυχιακούς, μεταπτυχιακούς και διδακτορικούς φοιτητές από κάθε γωνιά του πλανήτη και έχουν αναπτύξει ισχυρούς δεσμούς με άλλα κορυφαία ανώτατα εκπαιδευτικά ιδρύματα, ινστιτούτα αλλά και με την αγορά. Αξίζει να τονιστεί, ότι ο αριθμός των φοιτητών στο Λέστερ αγγίζει τις 50.000.
Τα δύο πανεπιστήμια απέχουν μόνο λίγα λεπτά περπάτημα από το κέντρο της πόλης και έχουν να επιδείξουν σημαντικές διακρίσεις, βραβεία και γνωστούς αποφοίτους. Σπουδαίοι ακαδημαϊκοί και ερευνητές εργάζονται και έχουν εργαστεί κατά το παρελθόν σε αυτά.
Θρησκεία
Το Λέστερ είναι πολυπολιτισμική πόλη. Πέραν του κεντρικού Καθεδρικού Ναού του Αγίου Μαρτίνου, δίπλα στο Πανεπιστήμιο Ντε Μόντφορτ υπάρχει ο ναός Τζέιν. Τέλος, υπάρχουν μουσουλμανικά τζαμιά καθώς και ελληνορθόδοξη εκκλησία.
Κουλτούρα-Πολιτισμός
Στη πολιτιστική συνοικία του Λέστερ (Cultural Quarter), δεσπόζει το θέατρο Κέρβ, το οποίο έχει χωρητικότητα σχεδόν 1000 θεατών και θεωρείται ένα από τα καλύτερα επαρχιακά θέατρα στο Ηνωμένο Βασίλειο. Στην πόλη υπάρχουν και άλλα μικρότερα θέατρα.
Επίσης, στο Λέστερ υπάρχει το μοναδικό στο Ηνωμένο Βασίλειο αλλά και την Ευρώπη Εθνικό Κέντρο Διαστήματος (National Space Centre), μέσα στο οποίο υπάρχει το Πλανητάριο Σερ Πάτρικ Μουρ.
Στο Λέστερ υπάρχουν πάνω από 10 μουσεία.
Κατά την περίοδο των Χριστουγέννων, στην πόλη υπάρχει χριστουγεννιάτικη αγορά με ξύλινα σπιτάκια, παγοδρόμιο και ρόδα λούνα πάρκ (ferris wheel), η οποία προσφέρει πανοραμική θέα στην πόλη.
Αθλητισμός
Το Λέστερ έχει μακραίωνη παράδοση στον αθλητισμό και οι ομάδες του φημίζονται για τις επιδόσεις και τις επιτυχίες τους στα σπόρ. Για τον λόγο αυτό, υπάρχει και μνημείο στο κέντρο της πόλης, το οποίο ανεγέρθη το 1996 και τιμά αυτή την αθλητική παράδοση καθώς και τις επιτυχίες της πόλης στα διάφορα αθλήματα.
Συγκεκριμένα, το Λέστερ αποτελεί την έδρα σπουδαίων ομάδων στο ποδόσφαιρο (Λέστερ Σίτι), στο ράγκμπυ (Λέστερ Τάιγκερς), αλλά και στο μπάσκετ (Λέστερ Ράιντερς).
Νοτιοδυτικά της πόλης βρίσκεται το γήπεδο Κινγκ Πάουερ (32.500 θεατές), το οποίο αποτελεί έδρα της κορυφαίας ποδοσφαιρικής ομάδας της πόλης Λέστερ Σίτι. Το 2021, ανακοινώθηκε η επέκταση της χωρητικότητας του γηπέδου σε 40.000 θεατές. Εκτός από ποδοσφαιρικές αναμετρήσεις, το γήπεδο φιλοξένησε αγώνες του Παγκοσμίου Κυπέλλου Ράγκμπυ το 2015 (Αργεντινή, Καναδάς, Ναμίμπια) ενώ συχνά φιλοξενεί και μουσικές συναυλίες.
Η Λέστερ Σίτι έγραψε ιστορία το 2016 καθώς κατέκτησε τη Πρέμιερ Λιγκ για πρώτη φορά στην ιστορία της, κόντρα σε όλα τα προγνωστικά (5.000 προς 1). Η συγκεκριμένη επιτυχία έχει χαρακτηριστεί ως ένα από τα μεγαλύτερα ποδοσφαιρικά παραμύθια στην ιστορία. Πρωτεργάτης αυτής της επιτυχίας ήταν ο Ιταλός προπονητής Κλάουντιο Ρανιέρι, ο οποίος διαδέχτηκε τον Νάιτζελ Πήρσον στον πάγκο της Λέστερ, έχοντας προηγουμένως θητεύσει και στον πάγκο της Εθνικής Ελλάδος ποδοσφαίρου. Το μέγεθος της επιτυχίας γιγαντώνεται, εαν αναλογιστεί κανείς ότι η Λέστερ Σίτι, την προηγούμενη χρονιά και ούσα νεοφώτιστη, κατάφερε να παραμείνει στην μεγάλη εθνική ποδοσφαιρική κατηγορία, μόλις στις τελευταίες 9 αγωνιστικές. Ο παραπάνω άθλος έχει μείνει στην ιστορία του ποδοσφαίρου με τον χαρακτηρισμό "The Great Escape".
Πέραν του πρωταθλήματος του 2016, η Λέστερ Σίτι, έχει κατακτήσει 1 Κύπελλο Αγγλίας (2021), 3 Λήγκ Κάπ και 2 Κομιούνιτι Σιλντ, ενώ το 2017 η ομάδα έφτασε μέχρι τα προημιτελικά του Τσάμπιονς Λιγκ, όπου και αποκλείστηκε από την Ατλέτικο Μαδρίτης.
Τη φανέλα της Λέστερ Σίτι έχουν φορέσει και Έλληνες ποδοσφαιριστές κατά το παρελθόν, όπως ο Νίκος Νταμπίζας και ο Θοδωρής Ζαγοράκης.
Στο στάδιο Ουέλφορντ Ρόουντ των 25.000 θεατών αγωνίζονται οι Λέστερ Τάιγκερς, μια εκ των κορυφαίων ομάδων ράγκμπυ στην Αγγλία και στην Ευρώπη, με πολλούς τίτλους.
Τέλος το Λέστερ, έχει γνωρίσει σημαντικές επιτυχίες στο χόκεϋ, στο κρίκετ, στην κωπηλασία αλλά και στο σνούκερ.
Εθνικό σύστημα Υγείας
Στο κέντρο του Λέστερ υπάρχει ένα μεγάλο Πανεπιστημιακό Νοσοκομείο, το Λέστερ Ρόγιαλ Ινφίρμαρι. Άλλο Νοσοκομείο της πόλης είναι το νοσοκομείο Γκλένφιλντ.
Τοπικά ΜΜΕ
Το Λέστερ διαθέτει τοπικούς ραδιοφωνικούς σταθμούς αλλά και την δική του τοπική εφημερίδα. Το ραδιόφωνο του BBC έχει παράρτημα στο Λέστερ. Μάλιστα, το συγκεκριμένο αποτέλεσε ιστορικά το πρώτο παράρτημα του BBC, εκτός Λονδίνου.
Αδελφοποιημένες Πόλεις
Η πόλη του Λέστερ έχει αδελφοποιηθεί με τις πόλεις Χάσκοβο της Βουλγαρίας και Στρασβούργο της Γαλλίας.
Ενδιαφέροντα στοιχεία για το Λέστερ
To Λέστερ θεωρείται η γενέτειρα της σύγχρονης αγγλικής γλώσσας.
Εξωτερικοί σύνδεσμοι
Κατηγορία:Πόλεις της Αγγλίας
Επαρχία Ίντα-Βίρου
Η Επαρχία Ίντα-Βίρου (εσθονικά:Ida-Viru maakond), ή Ίντα-Βίρουμαα, είναι μια από τις 15 Επαρχίες της Εσθονίας. Αποτελεί το βορειοανατολικότερο τμήμα της χώρας. Η επαρχία διαθέτει μεγάλα αποθέματα πετρελαιοφόρου σχιστόλιθου - το κατεξοχήν ορυκτό που υπάρχει στην Εσθονία. Καθώς ο πετρελαιοφόρος σχιστόλιθος χρησιμοποιείται σε ατμοηλεκτρικά εργοστάσια, η περιοχή του Ίντα-Βίρου κυριολεκτικά διαθέτει την μεγαλύτερη ενεργειακή δυναμικότητα στην Εσθονία. Πρωτεύουσα της επαρχίας είναι ή πόλη του Γιούχβι που είναι διοικητικά ενωμένη με την ενορία του Γιούχβι (Jõhvi). Το 12.7% του συνολικού πληθυσμού της Εσθονίας ζει στην Επαρχία Ίντα-Βίρου. Οι περισσότεροι κάτοικοι της επαρχίας είναι Ρώσοι και ρωσόφωνοι άλλων εθνοτήτων, λόγω της εσωτερικής μετανάστευσης κατά την σοβιετική εποχή.
Εξωτερικοί σύνδεσμοι
Κατηγορία:Επαρχίες της Εσθονίας
721
Η τρέχουσα σελίδα αφορά το έτος 721 κατά το Γρηγοριανό ημερολόγιο
Θάνατοι
Κατηγορία:Έτη
Μπόμπο Μπραζίλ
Καταπολέμηση Ρατσισμού
Στην εποχή που ξεκίνησε την καριέρα του ο Χάρις, υπήρχε ρατσισμός για τους έγχρωμους ανθρώπους. Αυτό το κοινωνικό ταμπού, άρχισε σιγά - σιγά να το μειώνει. Ήταν ο πρώτος που κατάφερε κάτι τέτοιο. Είναι ένας από τους πρώτους Αφροαμερικανούς που γίνεται επαγγελματίας παλαιστής. Συχνά αναφέρεται ως "ο Τζάκι Ρόμπινσον της επαγγελματικής πάλης" (πρώτος έγχρωμος παίκτης ράγκμπι).
Επιτυχίες και Διακρίσεις
Στην καριέρα του, ο Χάρις, κατέκτησε 52 συνολικά τίτλους, Ομαδικούς και Ατομικούς. Εργάστηκε για τις κορυφαίες εταιρείες επαγγελματικής πάλης των Ηνωμένων Πολιτειών και για το WWE, τότε γνωστό με άλλη ονομασία. Η καριέρα του κυμάνθηκε σε τέσσερις δεκαετίες, από το 1951 ως το 1993. Τιμήθηκε με την εισαγωγή του στο WWE Hall of Fame το 1994
Πηγές
Κατηγορία:Επαγγελματίες Παλαιστές
Θεοδώρα Τόκκο
Η Θεοδώρα ή Μαγδαληνή Τόκκο (– Νοέμβριος 1429), μέλος της οικογένειας των Τόκκων, ήταν σύζυγος του μετέπειτα αυτοκράτορα του Βυζαντίου Κωνσταντίνου ΙΑ' Παλαιολόγου.
Βιογραφία
Ήταν κόρη του Λεονάρδου Β΄ κυρίου της Λευκάδας, αδελφού του Καρόλου Α' Τόκκου, Κόμη Κεφαλληνίας Ζακύνθου, Δούκα Λευκάδας και Δεσπότη Ηπείρου.
Το όνομά της αρχικά ήταν Μανταλένα Τόκκο, αλλά το άλλαξε σε Θεοδώρα στο γάμο της με τον Κωνσταντίνο ΙΑ' Παλαιολόγο, το 1427 ή το 1428. Έζησαν μαζί στη Γλαρέντζα και το Χλεμούτσι από όπου ο Παλαιολόγος διοικούσε τα εδάφη της Πελοποννήσου. Πέθανε άτεκνη ένα-δύο χρόνια αργότερα, από επιπλοκές στην εγκυμοσύνη της, το Νοέμβριο του 1429 ή 1430 στο κάστρο Σαντομέρι στην Αχαΐα. Ενταφιάστηκε στην Γλαρέντζα, αλλά αργότερα το λείψανό της μεταφέρθηκε στη μονή του Ζωοδότη Χριστού στην Σπάρτη.
Πηγές
Κατηγορία:Οικογένεια Τόκκο Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 15ου αιώνα Κατηγορία:Πρόσωπα του Δεσποτάτου του Μορέως
Ευθύμης Κουλουχέρης
Ο Ευθύμης (Ευθύμιος ή Θέμης) Κουλουχέρης (γενν. Καρδίτσα,10 Μαρτίου 1981) είναι Έλληνας ποδοσφαιριστής που αγωνίζεται σαν κεντρικός αμυντικός.
Συλλογικό επίπεδο
Ξεκίνησε την ποδοσφαιρική του σταδιοδρομία στους ερασιτέχνες της Καρδίτσας.
Το 1998 μεταγράφηκε στην Προοδευτική. Με τη φανέλα της Προοδευτικής αγωνίστηκε αρχικά δύο χρονιές στην Α' Εθνική (1998-1999 και 1999-2000), γνωρίζοντας την τελευταία τον υποβιβασμό. Στη συνέχεια αγωνίστηκε δύο, επίσης, χρονιές στη Β' Εθνική (2000-2001 και 2001-2002), κατακτώντας την τελευταία την επάνοδο στην Α' Εθνική. Στη συνεχεία, στα μέσα της χρονιάς 2002-2003 (Ιανουάριος του 2003) μεταπήδησε στον Ολυμπιακό. Με τον Ολυμπιακό ο Κουλουχέρης είχε συνολικά μόλις τρεις συμμετοχές στο πρωτάθλημα, ενώ κατέκτησε δύο πρωταθλήματα (2003, 2005) και ένα Κύπελλο (2005). Τελικά, στις 17 Ιανουαρίου 2006 έλυσε κοινή συναινέσει το συμβόλαιό του με τους «ερυθρολεύκους», μιας και δεν κατάφερε να καθιερωθεί στον Ολυμπιακό και δεν υπολογιζόταν πλέον από τον Νορβηγό τεχνικό της ομάδας, Τρόντ Σόλιντ.
Αμέσως μετά, στα μέσα πλέον της χρονιάς 2005-2006, συμφώνησε να συνεχίσει την καριέρα του στην ομάδα που υποστήριζε από μικρός, δηλαδή στον Άρη Θεσσαλονίκης. Με τη φανέλα του Άρη, ολοκλήρωσε τη χρονιά στη Β' Εθνική, όπου η ομάδα είχε προηγουμένως υποβιβαστεί και κέρδισε την επάνοδο στην Α' Εθνική. Η αμέσως επόμενη σεζόν (2006-2007) υπήρξε η πιο «γεμάτη» από συμμετοχές στην Α' Εθνική, στην μέχρι τώρα καριέρα του, καθώς είχε 25 συμμετοχές και σκόραρε 1 φορά (αυτό ήταν και το παρθενικό του τέρμα στην Α΄Εθνική, στις 4 Φεβρουαρίου 2007 εναντίον της Skoda Ξάνθης).
Στις 14 Ιανουαρίου 2012, στα μέσα της χρονιάς 2011-2012, υπέγραψε στον Πανιώνιο, με τη φανέλα του οποίου αγωνίστηκε μέχρι το 2014. Στις 11 Σεπτεμβρίου του 2014, ενώψει της χρονιάς 2014-2015, μεταγράφηκε στην Αναγέννηση Καρδίτσας, με τη φανέλα της οποίας αγωνίστηκε ελάχιστα, μέχρι τον Οκτώβριο του ίδιου έτους, όταν έλυσε κοινή συναινέσει το συμβόλαιο του.
Εθνικό επίπεδο
Το 2002 και το 2003 συμμετείχε 8 φορές συνολικά με την Εθνική Ελλάδας Ελπίδων, σε προκριματικούς αγώνες για το Ευρωπαϊκό Πρωτάθλημα Ελπίδων.
Έβδομον (συνοικία)
Η Έβδομον (Ἕβδομον) ήταν συνοικία της βυζαντινής Κωνσταντινούπολης εκτός των τειχών της πόλης στην σημερινή συνοικία Μπακίρκιοϊ. Βρισκόταν έξω από την Χρυσή πύλη των Θεοδοσιανών τειχών στα δυτικά της πόλης κατά μήκος της Εγνατίας Οδού και το μετέπειτα, χτισμένο από τους Οθωμανούς, Επταπύργιο.
Πηγές
Κατηγορία:Συνοικίες της Βυζαντινής Κωνσταντινούπολης
Βικτώρια (Σεϋχέλλες)
Η Βικτώρια (Victoria, μερικές φορές αποκαλείται και Port Victoria) είναι πόλη και πρωτεύουσα των Σεϋχελλών. Η θέση της είναι στο νοτιοανατολικό άκρο της νήσου Μαέ, που αποτελεί και το κυριότερο νησί στο αρχιπέλαγος. Αποτελεί έδρα διεθνούς αεροδρομίου από το 1971. Η ίδρυση της πόλης έγινε αρχικά από τους Βρετανούς για να γίνει έδρα της αποικιακής κυβέρνησης του Ηνωμένου Βασιλείου.